**Házi feladatok**

**7. hét**

**határidő: 2020. 04.30. (csütörtök) 16 óra**

**Olvasás:** Olvasd el az Olvasókönyv 116-117. oldalán lévő *„ A kismalac és a farkasok”* c. olvasmány Készítsd el hozzá a *Munkafüzet 47. oldalának 3-as és 4-es feladatát*!

*A 3-as feladatnál 5 szót kell aláhúzni. A 4-es feladatnál a közmondást kell párosítani a jelentésével. Vagy egyformára színezed, ami összetartozik, vagy összekötöd őket grafit ceruzával!*

*Szorgalmi* feladat*: Készítsd el a kedvenc jelenetedet a meséből az olvasás füzetbe!*

Ha elolvastad a mesét legalább háromszor, akkor megnézheted a mesét a következő linken!

<https://www.youtube.com/watch?v=wDFL_vPKVDk>

**Nyelvtan:** Néhány héttel ezelőtt már elolvastátok Petőfi Sándor: „Arany Lacinak c. versét”! (Olvasókönyv 191. old.) Kiválasztottam belőle az 1. versszakot! Az első versszakból, kérdések alapján válaszolj a kérdésekre! A válaszokat a nyelvtan füzetbe írd le!

*„Laci te,*

*hallod-e?*

*Jer ide,*

*Jer, ha mondom,*

*rontom, bontom,*

*ülj, meg itten az ölemben,*

*de ne moccanj, mert különben*

*megtalállak csípni,*

*így ni!*

*Ugye fáj?*

*Hát ne kiabálj.*

*Szájadat betedd,*

*s nyisd ki füledet,*

*nyisd ki ezt a kis kaput;*

*majd meglátod, hogy mi fut*

*rajta át a fejedbe…..*

*Egy kis tarka lepke.*

*Tarka lepke, kis mese,*

*szállj be Laci fejibe.”*

Kérdések:

1. Kit hív magához a költő? *(….te, hallod-e?)*
2. Hol üljön meg Arany Laci? (6. sorban találod a választ!)
3. Mit tesz a költő, ha Laci nem ül meg a költő ölében? (8. sorban találod a választ!)
4. Mit *nem* szeretne a költő? Laci mit ne csináljon? (11. sorban találod a választ!)
5. Mit nyisson ki Laci? (13. sorban találod a választ!)
6. Mi fut át Laci fején? (17. sorban találod a választ!)
7. Ez a lepke milyen színű? (17. sorban találod a választ!)

**Összekeveredtek a szavak betűi? Milyen szavakat rejt a rejtvény? A megfejtéseket a nyelvtan füzetedbe írd le egymás mellé, vesszővel elválasztva! (A szavakat a kismalac és a farkasok című meséből válogattam ki!)**

laciksam, arkfsa, fzéka ákzs, űzt, pakosz, orrfó

**Írás:** Írd le az olvasás füzetbe 5 mondatban miért szereted édesanyádat!

**Matematika:** Két feladatlapot kapsz. Végezd el a műveleteket a füzetedbe, írd le a műveleteket szépen sorjában! Fenntről lefele haladj, a nyíl mutatja a helyes irányt! A „X” a szorzásnak a jele. Ha kész vagy küldd el nekem és megtudod jól számoltál e! Továbbra is használd a szorzó-, illetve bennfoglaló táblákat!





**Környezetismeret:** A múlt héten a föld napjával foglalkoztunk! A héten az lenne a feladat, hogy megmutatod nekem, te hogyan járulsz hozzá földünk és környezetünk védelméhez!

Fotókat várok a héten! Fiúknak és lányoknak más-más jellegű feladatuk lesz. (Bármit lehet, te választod meg.)

**Fiúk:** Lefényképezhetitek, hogyan segítetek édesapátoknak a ház körüli munkában: söprés, gereblyézés, kertészkedés, virágültetés, akár szerelés stb.

**Lányok:** Lefényképezhetitek hogyan segítetek édesanyátoknak a ház körüli munkában: segítség a főzésen, sütésben, takarításban, mosogatásban, teregetésben, felmosásban, virág ültetésben stb.

Akár azt is lefényképezhetitek hogy külön teszitek a szemetet: műanyag üvegeket, papírt, hogyan teszed rendbe a saját szobádat. Ezt bárki megteheti!

Várom a fotókat! Természetesen aki elküldi a fotót, meglesz a második kis 5-öse környezetből! ☺

***Rajz:*** Ezen a héten vasárnap ünnepeljük az Anyák-napját! Szeretném, ha készítenél egy portré rajzot édesanyádról! (A portré rajz annyit jelent, hogy édesanyád arcképét rajzolod meg.) Ha ezt nehéznek találod, akkor lerajzolhatod úgy is anyukádat, hogy te magad is rajta vagy a képen!

***Ének-zene:*** Mivel április utolsó hete van, a héten énekből jegyet fogtok kapni! Válaszd ki a kedvenc dalodat az énekkönyvből és énekeld el nekem közép hangerővel közepes tempóban! Vedd fel videóra és küldd el vagy a csoportba vagy nekem személyesen!

Heti zenehallgatási anyag: Vivaldi: Négy évszak: Tél (fuvolaszóló)

Link: <https://www.youtube.com/watch?v=QIs_F9nHxw4>

**Szorgalmi feladat:** Anyák napja alkalmából készíthettek valami kreatív meglepetést anyának! A videóban az 1.-őt és a 3.-at szerintem el tudjátok készíteni. Ezt úgy készítsétek el hogy anya ne lássa!

Link: <https://www.youtube.com/watch?v=6ya7QaCFNn0>